ജിം കോര്ബറ്റ് പാര്ക്കിന്റെ പേരുമാറ്റി രാം ഗംഗ പാര്ക്ക് എന്നാക്കണം: കേന്ദ്രമന്ത്രി ഉത്തരാഖണ്ഡിലെ ജിം കോര്ബറ്റ് ദേശീയ പാര്ക്കിന്റെ പേരുമാറ്റി രാം ഗംഗ പാര്ക്ക് എന്നാക്കണം എന്ന് കേന്ദ്ര വനം വകുപ്പ് മന്ത്രി അശ്വിനി കുമാര് ചൗബേ. ഒക്ടോബര് മൂന്നിന് അദ്ദേഹം പാര്ക്ക് സന്ദര്ശിച്ചിരുന്നു. ഇതിനു പിന്നാലെയാണ് പേരുമാറ്റമെന്ന ആശയവുമായി അദ്ദേഹം രംഗത്തെത്തിയത്. പാര്ക്കിന്്റെ മുന്പത്തെ പേര് രാം ഗംഗ പാര്ക്ക് എന്ന് തന്നെയായിരുന്നു. 1956ലാണ് പേരു മാറ്റി ജിം കോര്ബറ്റ് നാഷണല് പാര്ക്ക് എന്നാക്കിയത്. ഏഷ്യയിലെ ഏറ്റവും പഴക്കമുള്ള ദേശീയ പാര്ക്കാണ് ജിം കോര്ബറ്റ് പാര്ക്ക്. 520 സ്ക്വയര് കിലോമീറ്ററിലായി വ്യാപിച്ചുകിടക്കുന്ന പാര്ക്ക് 1930ല് ഹെയ്ലി നാഷണല് പാര്ക്ക് എന്ന പേരിലാണ് സ്ഥാപിച്ചത്. 1952ല് പേരു മാറ്റി രാം ഗംഗ പാര്ക്ക് എന്നാക്കി. നാല് വര്ഷങ്ങള്ക്കു ശേഷം പേര് വീണ്ടും മാറ്റി ജിം കോര്ബറ്റ് പാര്ക്ക് എന്നാക്കി. നരഭോജികളായ കടുവകളെ വേട്ടയാടിയിരുന്നയാളാണ് കോര്ബറ്റ്. പാര്ക്ക് സ്ഥാപിക്കുന്നതിലും അദ്ദേഹത്തിന് നിര്ണായക പങ്കുണ്ടായിരുന്നു.